Diari Oficial de la Generalitat Valenciana


Sumari del DOGV 6641, del 31-10-2011 (2011/11557)

RESOLUCIÓ de 27 d'octubre de 2011, del conseller d'Educació, Formació i Ocupació, per la qual s'amplien els terminis d'execució de l'Orde 56/2010, de 29 de desembre, l'Orde 62/2010, de 30 de desembre, i l'Orde 17/2011, de 9 de juny, totes estes de la Conselleria d'Economia, Hisenda i Ocupació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6641

Data del DOGV
:   31-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/11086


Data del document
:   27-10-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 d'octubre de 2011, del conseller d'Educació, Formació i Ocupació, per la qual s'amplien els terminis d'execució de l'Orde 56/2010, de 29 de desembre, l'Orde 62/2010, de 30 de desembre, i l'Orde 17/2011, de 9 de juny, totes estes de la Conselleria d'Economia, Hisenda i Ocupació. [2011/11973]  
Al llarg d'enguany, s'han publicat en el Diari Oficial de la Comunitat Valenciana l'Orde 56/2010, de 29 de desembre, l'Orde 62/2010, de 30 de desembre, i l'Orde 17/2011, de 9 de juny, de la Conselleria d'Economia, Hisenda i Ocupació.  
En les dos primeres ordes el termini màxim d'execució de l'acció subvencionada finalitzava el 30 d'abril de 2012, i en la tercera este termini és el 31 de maig, "...abans de l'1 de juny de 2012" com diu l'esmentada orde.  
Pel fet que en estos moments encara s'estan notificant les resolucions de concessió de les ajudes atorgades a l'empara de les esmentades ordes és necessari, amb caràcter excepcional, una ampliació del termini de finalització de les accions subvencionades amb càrrec a estes, per no poder-se realitzar en les condicions pedagògiques adequades per falta de temps sense eixa ampliació.  
Per tot això, i fent ús de les facultats que em conferix la Llei 5/1983, de 30 de desembre, del Consell, modificada per la Llei 12/2007, de 20 de març; i habilitat pel Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i segons el que establix la disposició final primera, de cada una de les referides ordes i vista la proposta del director general de Formació i Qualificació Professional, de data 24 d'octubre de 2011 i de conformitat amb esta, resolc:  
  
  
Primer  
Modificar l'apartat 1, de l'article 23, de l'Orde 62/2010, de 30 de desembre, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2011, en el sentit d'ampliar el termini de finalització de les accions formatives fins al 30 de juny de 2012.  
  
Segon  
Modificar l'apartat 4 de l'article 22, de l'Orde 56/2010, de 29 de desembre, de la Conselleria d'Economia, Hisenda i Ocupació, per la qual s'establix el Programa de Tallers de Formació i Inserció Laboral i es convoquen i regulen subvencions per a l'exercici 2011, en el sentit d'ampliar el termini de finalització dels tallers fins al 30 de juny de 2012.  
  
Tercer  
Modificar l'apartat 2 de l'article 7, de l'Orde 17/2011, de 9 de juny, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenrotllament dels Tallers de Formació per a la Contractació per a l'exercici 2011, en el sentit de modificar la data d'inici dels tallers, que hauran de començar abans de l'1 de desembre de 2011 i ampliar el termini de finalització d'estos, fins al 31 d'agost de 2012.  
  
  
Quart  
La present resolució produirà efectes des de la data d'esta.  
Contra el present acte, que posa fi a la via administrativa, els interessats poden interposar un recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan en el termini d'un mes, computat en els termes ja indicats, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
  
València, 27 d'octubre de 2011.- El conseller d'Educació, Formació i Ocupació: José Ciscar Bolufer.